CELEX: 62013CN0058
Language: lv
Date: 2013-02-04 00:00:00
Title: Lieta C-58/13: Lūgums sniegt prejudiciālu nolēmumu, ko 2013. gada 4. februārī iesniedza Consiglio Nazionale Forense (Itālija) — Angelo Alberto Torresi/Consiglio dell’Ordine degli Avvocati di Macerata

25.5.2013   
            
            
               LV
            
            
               Eiropas Savienības Oficiālais Vēstnesis
            
            
               C 147/5
            
         Lūgums sniegt prejudiciālu nolēmumu, ko 2013. gada 4. februārī iesniedza Consiglio Nazionale Forense (Itālija) — Angelo Alberto Torresi/Consiglio dell’Ordine degli Avvocati di Macerata
   
   (Lieta C-58/13)
   2013/C 147/08
   Tiesvedības valoda — itāļu
   
      Iesniedzējtiesa
   
   
      Consiglio Nazionale Forense
   
   
      Lietas dalībnieki pamata procesā
   
   
      Prasītājs: Angelo Alberto Torresi
   
   
      Atbildētāja: Consiglio dell’Ordine degli Avvocati di Macerata
   
   
      Prejudiciālie jautājumi
   
   
               1)
            
            
               Vai, ņemot vērā tiesību ļaunprātīgas izmantošanas aizlieguma vispārējo principu un LES 4. panta 2. punktu par nacionālo identitāšu respektēšanu, Eiropas Parlamenta un Padomes 1998. gada 16. februāra Direktīvas 98/5/EK par pasākumiem, lai atvieglotu advokāta profesijas pastāvīgu praktizēšanu dalībvalstī, kas nav tā dalībvalsts, kurā iegūta kvalifikācija (1), 3. pants ir jāinterpretē tādējādi, ka tajā ir noteikts pienākums valsts pārvaldes iestādēm reģistrēto ārvalstu advokātu reģistrā reģistrēt Itālijas pilsoņus, kas ir rīkojušies, ļaunprātīgi izmantojot Savienības tiesības, un ir liegta tāda valsts prakse, kas ļauj šīm iestādēm noraidīt pieteikumus reģistrēšanai reģistrēto ārvalstu advokātu reģistrā, ja ir objektīvi apstākļi, no kuriem secināms, ka ir notikusi Savienības tiesību ļaunprātīga izmantošana, ja vien tiek nodrošinātas gan samērīguma un nediskriminēšanas principu ievērošana, gan ieinteresētās personas tiesības vērsties tiesā, lai iebilstu, ka esot pārkāptas tiesības veikt uzņēmējdarbību, un tādējādi administrācijas rīcības pārbaude tiesā?
            
         
               2)
            
            
               Vai gadījumā, ja uz pirmo jautājumu tiktu atbildēts noliedzoši, šādi interpretētais Direktīvas 98/5/EK 3. pants, ņemot vērā LES 4. panta 2. punktu, ir uzskatāms par spēkā neesošu, ciktāl ar to ir ļauts apiet dalībvalsts tiesisko regulējumu, kurā iespēja uzsākt advokāta darbību ir pakārtota nosacījumam, ka tiek nokārtots valsts eksāmens, kas ir paredzēts šīs valsts Konstitūcijā un atbilst pamatprincipiem profesionālo pakalpojumu izmantotāju aizsardzībai un pareizas tiesvedības nodrošināšanai?
            
         
      (1)  OV L 77, 36. lpp.; OV Īpašais izdevums latviešu valodā: 6. nod., 3. sēj., 83. lpp.